Man vas wat teen 172 km/h jaag | Nuus24
Man vas wat teen 172 km/h jaag
Johannesburg – 'n Man is op die N1-suid in Midrand in hegtenis geneem nadat hy gejaag het terwyl hy onder die invloed van alkohol was, het die Johannesburgse metropolisie Maandag gesê. Hoofsupt. Wayne Minnaar het gesê die 39-jarige man is Sondagaand gevang terwyl hy sy Volkswagen Golf 5 teen 172 km/h in 'n 120 km/h sone gery het. Minnaar het gesê die man sal Dinsdag in die Randburg-landdroshof verskyn. – Volg Nuus24 op Twitter.